Document ID: /roh_data/filtered/Bilingualer_Corpus_interleaved-it-rm.jsonl.gz/1197

This is a text translated from Italian to Rumantsch Grischun.
Il turismo grigionese avvia l'attuazione della riforma

Il Cantone dei Grigioni crea incentivi e migliora le condizioni quadro per accelerare la riforma delle strutture nel turismo grigionese. Le cinque località principali di St. Moritz / Engadina, Davos - Klosters, Arosa - Lenzerheide, Flims - Laax e Scuol - Samnaun sono chiamate ad assumersi l'iniziativa per la fondazione di Organizzazioni di gestione delle destinazioni (OGD). Le località più piccole devono fondare organizzazioni turistiche regionali future (OTf) oppure aderire a un'OGD.

Il concetto di attuazione per la riforma del turismo grigionese è parte del progetto "Strutture concorrenziali e ripartizione dei compiti nel turismo grigionese", elaborato su incarico del Consigliere di Stato Hansjörg Trachsel dal suo team di progetto e da un gruppo di esperti. Con la nuova struttura delle destinazioni si spera di arrestare il calo della domanda, che dal 1990 è costato ai Grigioni oltre 2'600 posti di lavoro. Dall'analisi del febbraio 2006 è risultato che l'esistenza di 92 organizzazioni turistiche provoca una struttura inefficiente, che sono troppo pochi i nuovi ospiti che vengono nei Grigioni e che i budget per il marketing delle organizzazioni turistiche devono concentrarsi su marchi conosciuti.

Criteri per le organizzazioni turistiche

Le OGD dovranno in futuro soddisfare 18 criteri nei settori organizzazione e gestione, compiti e risorse, nonché dimensioni e importanza. In particolare deve essere messo a disposizione più personale per la gestione del prodotto, mentre il marketing deve essere incentrato sull'elaborazione del mercato orientata alla vendita. A medio termine le cinque OGD dovranno disporre di un budget per il marketing di almeno 7 milioni di franchi ciascuna. Le altre località dovranno unirsi in organizzazioni turistiche regionali future (OTf). Esse dovranno soddisfare 12 criteri ed essere in grado di attribuire un mandato di marketing di almeno 200'000 franchi a un'OGD o a Grigioni Vacanze.

Sostegno del Cantone

Nei prossimi sei anni il Cantone dei Grigioni sosterrà questo progetto di riforma con 18 milioni di franchi complessivi e con l'impiego di risorse umane dell'Ufficio dell'economia e del turismo. Le organizzazioni turistiche hanno tempo fino a fine marzo 2007 per inoltrare al Cantone una dichiarazione d'intenti con il concetto strategico della loro OGD od OTf. Per il finanziamento definitivo della trasformazione, dovrà seguire entro settembre 2007 un businessplan dettagliato. Il processo di attuazione è già in corso in diverse regioni dei Grigioni. I piani per la destinazione St. Moritz/Engadina sono quelli che si trovano in fase più avanzata. La popolazione del Circolo dell'Engadina Alta voterà già il 26 novembre 2006 su una revisione parziale dello statuto quale base per la creazione della destinazione.

Iniziative accompagnatorie

Oltre al sostegno finanziario e di personale, il Cantone segue però anche cinque iniziative accompagnatorie determinanti per rafforzare e stabilizzare le strutture auspicate. L'analisi effettuata dall'UTE Coira delle pagine Internet del turismo grigionese ha evidenziato carenze rispetto alla concorrenza, in particolare nell'efficienza del marketing. Con la piattaforma turistica elettronica dei Grigioni si vogliono collegare elettronicamente, unire in modo sensato e commercializzare in comune le offerte turistiche regionali. Si deve partire dal presupposto che in futuro il 30 percento delle decisioni di riservazione verranno prese sulla base di indicazioni e possibilità di prenotazione su Internet. La piattaforma turistica elettronica è un'iniziativa che sostiene soprattutto le OTf nel marketing per i loro prodotti. Il sistema di gestione e di monitoraggio "Balanced Scorecard" (BSC) con i dati relativi a sei settori imprenditoriali consentirà in futuro di verificare le prestazioni e gli effetti delle OGD e di accrescere la trasparenza. Davos Turismo ha già avviato un progetto pilota in tal senso. Il Cantone prevede di riassumere a livello cantonale i risultati del BSC, al fine di ottenere informazioni sullo sviluppo del turismo nei Grigioni. L'impiego dell'affermato marchio regionale graubünden per le future OGD fa parte delle iniziative accompagnatorie così come gli standard di qualità e il finanziamento del marketing turistico attraverso una tassa cantonale di promozione turistica (TCPT). Entro la primavera 2007 l'Ufficio dell'economia e del turismo dei Grigioni verificherà i calcoli su modello e li valuterà in collaborazione con il gruppo di esperti, le OGD e le associazioni mantello dell'economia grigionese.

Nuovo orientamento di Grigioni Vacanze

In seguito alla riorganizzazione del marketing turistico grigionese, la direzione di Grigioni Vacanze ha adeguato anche i compiti e l'organizzazione dell'associazione mantello cantonale. In futuro Grigioni Vacanze dovrà principalmente occuparsi dell'acquisizione di nuovi ospiti per i Grigioni. L'OGD e i fornitori di servizi si occuperanno degli ospiti fissi. Con offerte innovative e un'elaborazione del mercato orientata alla vendita si vuole ottenere una migliore occupazione in estate e in autunno, nonché nelle settimane invernali meno richieste. La nuova ripartizione di principio dei compiti tra gli attori del turismo grigionese è quindi la seguente: in qualità di "scopritore di mercati" Grigioni Vacanze si dedica principalmente ai mercati in fase di sviluppo e ai mercati del futuro, le OGD ai mercati principali più conosciuti e le OTf all'assistenza degli ospiti fissi. I compiti principali di Grigioni Vacanze sono la creazione di prodotti orientata alla vendita, la gestione del marchio Graubünden e l'eventuale assunzione di mandati di marketing da parte delle OTf, nonché la creazione della piattaforma turistica elettronica per i Grigioni, in collaborazione con le OGD.

Il rapporto "Strutture concorrenziali e ripartizione dei compiti nel turismo grigionese, concetto di attuazione" può essere ordinato presso l'Ufficio dell'economia e del turismo (UET), Grabenstrasse 1, 7001 Coira, oppure al numero 081 257 23 42 risp. info@awt.gr.ch. Il rapporto può anche essere scaricato dal sito www.awt.gr.ch.

Team di progetto e gruppo di esperti

Committente: Consigliere di Stato Hansjörg Trachsel (Direttore del Dipartimento dell'interno e dell'economia pubblica dei Grigioni).

Direzione del progetto (Ufficio dell'economia e del turismo dei Grigioni): Eugen Arpagaus (capoufficio), Michael Caflisch (responsabile politica regionale), Sonja Kohler (assistente al progetto fino ad agosto 2006), Pascal Prinz (assistente al progetto da agosto 2006).

Team di progetto: Thomas Bieger (professore all'Università di San Gallo, Istituto per i servizi pubblici e il turismo), Philipp Boksberger (docente presso la Scuola universitaria per la tecnica e l'economia Coira, Istituto per il turismo e la ricerca sul tempo libero), Olivier Federspiel (direttore di Grigioni Vacanze), Christian Laesser (professore all'Università di San Gallo, Istituto per i servizi pubblici e il turismo), Beat Ryffel (segretario di concetto del Dipartimento dell'interno e dell'economia pubblica dei Grigioni), Robert Weinert (assistente all'Università di San Gallo, Istituto per i servizi pubblici e il turismo).

Gruppo di esperti: Vendelin Coray (direttore di Savognin Turismo in Surses), Hanspeter Danuser (direttore della Kur- und Verkehrsverein St. Moritz), Denise Dillier (direttrice di Splügen/Rheinwald Turismo), Armin Egger (direttore di Davos Turismo), Reto Gurtner (presidente del Gruppo Weisse Arena), Ernst Nigg (presidente della Commissione per l'economia, le tasse e la politica statale del Gran Consiglio, fino ad agosto 2006), Erwin Rutishauser (direttore della Ferrovia Retica SA), Markus Schenk (direttore di Disentis Sedrun Turismo), Hans-Kaspar Schwarzenbach (direttore di Arosa Turismo), Urs Wohler (direttore di Engadin/Scuol Turismo SA), Andreas Züllig (presidente della Federazione grigionese degli albergatori).

Consulenti specialistici: Josef Herget (professore presso la Scuola universitaria per la tecnica e l'economia UTE Coira, Istituto di scienze dell'informazione), Arnold Kappler (titolare Kappler Management AG, Lucerna), Reto Küng (partner dettofatto media, Coira), Ruedi Minsch (professore presso la Scuola universitaria per la tecnica e l'economia UTE Coira), Peder Plaz (capo progetto BHP - Hanser und Partner AG, Zurigo), Bruno Studer (professore presso la Scuola universitaria per la tecnica e l'economia UTE Coira, Istituto di tecnologia dell'informazione e della comunicazione).

Organo: Dipartimento dell'interno e dell'economia pubblica

Fonte: it Ufficio dell'economia e del turismo

Data: 20.11.2006

Il turissem grischun fa ina refurma

Il chantun Grischun dat impuls e meglierescha las cundiziuns generalas per accelerar la refurma da las structuras en il turissem grischun. Las tschintg destinaziuns principalas San Murezzan / Engiadina, Tavau-Claustra, Arosa-Lai e Scuol-Samignun vegnan envidadas da surpigliar l'iniziativa da fundar organisaziuns per la gestiun da destinaziuns (OGD). Ils lieus pli pitschens duain fundar organisaziuns turisticas futuras (OTf) regiunalas u s'associar ad ina OGD.

Il concept da realisaziun ch'è ussa avant maun per la refurma dal turissem grischun è ina part dal project "structuras cumpetitivas e repartiziun da las incumbensas en il turissem grischun" ch'è vegnì elavurà dal team da project e d'ina gruppa d'expertas e d'experts per incumbensa da cusseglier guvernativ Hansjörg Trachsel. La nova structura da las destinaziuns duai fermar il regress da las dumondas che ha custà al Grischun dapi l'onn 1990 passa 2'600 plazzas da lavur. L'analisa dal mais da favrer 2006 ha mussà ch'igl exista ina structura ineffizienta cun 92 organisaziuns turisticas, ch'i vegnan memia paucs giasts en il Grischun e ch'ils preventivs da marketing da las organisaziuns turisticas duain sa concentrar sin marcas enconuschentas.

Ils criteris per las organisaziuns turisticas

Las OGD ston ademplir il futur 18 criteris en ils secturs organisaziun e gestiun, incumbensas e resursas sco er grondezza e dominanza. En spezial sto il management da products obtegnair dapli persunal ed il marketing principal sto sa drizzar tenor in'activitad per promover il martgà ch'è orientada a la vendita. Sco preventiv da marketing minimal ston las tschintg OGD disponer a media vista mintgina d'almain 7 milliuns francs. Ils ulteriurs lieus pli pitschens duain fundar dentant organisaziuns turisticas futuras (OTf) regiunalas. Els ston ademplir 12 criteris e ston esser en il cas da pudair surdar in mandat da marketing d'almain 200'000 francs ad ina OGD u a Grischun vacanzas.

Sustegn dal chantun

Il chantun Grischun sustegna quest process da refurma durant ils proxims sis onns cun en total 18 milliuns francs sco er cun metter a disposiziun resursas persunalas da l'uffizi per economia e turissem. Fin la fin da mars 2007 han las organisaziuns turisticas temp d'inoltrar ina decleraziun d'intenziun cun il concept strategic da lur ODG u da lur OTf. Per la finanziaziun definitiva da la transfurmaziun sto vegnir fatg in plan da fatschenta detaglià fin il settember 2007. Il process da realisaziun è gia instradà en differentas regiuns dal Grischun. Ils plans da la destinaziun San Murezzan/Engiadina èn progredids il pli fitg. La populaziun dal circul da l'Engiadin'ota votescha gia ils 26 da november 2006 davart ina revisiun parziala da la constituziun, la quala vegn a servir sco basa per furmar destinaziuns.

Iniziativas accumpagnantas

Ultra dal sustegn finanzial e persunal ch'il chantun porscha, suonda el dentant er tschintg iniziativas accumpagnantas ch'èn decisivas per rinforzar e per stabilisar las structuras desideradas. Las paginas d'internet dal turissem grischun ch'èn vegnidas analisadas da la SATE Cuira èn sa demussadas sco manglusas visavi la concurrenza en spezial pertutgant l'effizienza da la commerzialisaziun. La plattafurma turistica sin via electronica dal Grischun duai colliar en ina rait las purschidas regiunalas da turissem, duai las resumar en ina unitad raschunaivla e duai las commerzialisar communablamain. Ultra da quai èsi da partir dal fatg che 30 pertschient da las decisiuns da far ina reservaziun vegnan prendidas cun agid d'indicaziuns e da pussaivladads da cudeschaziun da l'internet. La plattafurma turistica sin via electronica è ina iniziativa che sustegna cunzunt las OTf a commerzialisar lur products. Il sistem da direcziun e da monitoring "balanced scorecard" (BSC) cun indicaturs da sis secturs d'interpresa pussibilitescha d'examinar il futur las prestaziuns ed ils effects da la ODG e d'augmentar sia transparenza. In project da pilot correspundent ensemen cun Tavau turissem è gia vegnì lantschà. Il chantun planisescha da resumar ils resultats da la BSC sin plaun chantunal e da survegnir uschia indicaziuns davart il svilup dal turissem en il Grischun. L'applicaziun da la marca regiunala grischun ch'è sa cumprovada tar las futuras ODG è in element da las iniziativas accumpagnantas gist uschia sco ils standards da qualitad e la finanziaziun dal marketing da turissem tras ina contribuziun chantunala per promover il turissem (CCT). Fin la primavaira 2007 examinescha l'uffizi per economia e turissem dal Grischun models da quints ed als valitescha en collavuraziun cun la gruppa d'expertas e d'experts, cun las ODG e cun las federaziuns da tetg da l'economia dal Grischun.

Ina nova orientaziun da Grischun vacanzas

Sin fundament da la nova organisaziun dal marketing da turissem grischun ha la suprastanza da Grischun vacanzas (GRV) adattà er las incumbensas e l'orientaziun da l'organisaziun da tetg chantunala. En emprima lingia duai GRV acquirir en il futur novs giasts per il Grischun, e quai en collavuraziun cun las OGD. La tgira da las relaziuns cun giasts che returnan adina puspè succeda tras las ODG e tras lur purtadras u lur purtaders da prestaziuns. Cun purschidas innovativas e cun in'activitad per promover il martgà orientada a la vendita duai vegnir cuntanschida ina meglra occupaziun durant la stad e durant l'atun sco er durant las emnas d'enviern pli flaivlas. La nova repartiziun fundamentala da las incumbensas tranter las acturas ed ils acturs dal turissem grischun ha uschia il suandant aspect: GRV sa deditgescha - sco "acquisitura da martgads" - en emprima lingia als martgads da constituziun ed als martgads futurs, las ODG sa deditgeschan als martgads centrals enconuschents e las OTf a la tgira dals giasts fidels. Las incumbensas principalas da Grischun vacanzas èn: far concepziuns da product orientadas a la vendita, manar la marca Grischun e surpigliar eventualmain mandats da marketing da las OTf sco er - en coordinaziun cun las ODG - concepir la plattafurma turistica sin via electronica dal Grischun.

Il rapport "Wettbewerbsfähige Strukturen und Aufgabenteilung im Bündner Tourismus, Umsetzungskonzept" po vegnir empustà tar l'uffizi per economia e turissem (UET), Grabenstrasse 1, 7001 Cuira, u per telefon 081 257 23 42 resp. info@awt.gr.ch. Sut www.awt.gr.ch stat el a disposiziun er per chargiar sin l'agen computer.

Team da project e gruppa d'expertas e d'experts

Incumbensader: cusseglier guvernativ Hansjörg Trachsel (schef dal departement da l'intern e da l'economia publica dal Grischun).

Direcziun dal project (uffizi per economia e turissem dal Grischun). Eugen Arpagaus (schef da l'uffizi), Michael Caflisch (manader politica regiunala), Sonja Kohler (assistenta da project fin l'avust 2006), Pascal Prinz (assistent da project a partir da l'avust 2006).

Team da project: Thomas Bieger (professer a l'universitad da Son Gagl, institut per ils servetschs publics e per il turissem), Philipp Boksberger (docent a la scola auta da tecnica ed economia Cuira, institut per turissem e temp liber), Olivier Federspiel (directur da Grischun vacanzas), Christian Laesser (professer a l'universitad da Son Gagl, institut per ils servetschs publics e per il turissem), Beat Ryffel (secretari dal departament da l'intern e da l'economia publica dal Grischun), Robert Weinert (assistent a l'universitad da Son Gagl, institut per ils servetschs publics e per il turissem).

Gruppa d'expertas e d'experts: Vendelin Coray (directur da Savognin turissem en il Surses), Hanspeter Danuser (directur da l'uniun da cura e da traffic da San Murezzan), Denise Dillier (directura da Spleia/Valragn turissem), Armin Egger (directur da Tavau turissem), Reto Gurtner (president da la gruppa da l'arena alva), Ernst Nigg (president da la cumissiun per economia, taxas e politica da stadi dal cussegl grond, fin avust 2006), Erwin Rutishauser (directur da la viafier retica SA), Markus Schenk (administratur da Mustér Sedrun turissem), Hans-Kaspar Schwarzenbach (directur dad Arosa turissem), Urs Wohler (directur dad Engiadina/Scuol turissem SA), Andreas Züllig (president da l'uniun grischuna da las hotelieras e dals hoteliers).

Cussegliadras e cussegliaders spezialisads: Josef Herget (professer a la scola auta da tecnica ed economia SATE Cuira, institut per scienza d'infurmaziun), Arnold Kappler (proprietari da la firma Kappler Management SA, Lucerna), Reto Küng (partenari da la firma dettofatto media, Cuira), Ruedi Minsch (professer a la scola auta da tecnica ed economia SATE Cuira), Peder Plaz (manader da project BHP - Hanser e partenaris SA, Turitg), Bruno Studer (professer a la scola auta da tecnica ed economia SATE Cuira, institut per tecnologias d'infurmaziun e da communicaziun).

Gremi: departament da l'intern e da l'economia publica

Funtauna: rg uffizi per economia e turissem

Data: 20.11.2006